钦定古今图书集成/明伦汇编/氏族典/第285卷 > 黄昌元
## 钦定古今图书集成/明伦汇编/氏族典/第285卷 > 黄昌元

按《松溪县志》：“昌元，字子仁，三岁而孤，事大母以孝闻。
至正十二年，红巾贼破松溪，昌元集社甲数百人，奋
勇杀贼，贼皆溃去。已而贼复来攻甚急，昌元设伏于
西隅，自将出战，佯却，贼追入西隅，伏兵起，贼众大败。
未几，贼势复振。贼帅王驴据松溪，昌元引兵击走之俘其帅施虎、李冬、黄莽。十三年，浦城降贼池细将举”
逆谋，邑人大恐，昌元定计执细杀之。十五年，山后贼
连五人攻破政和县，昌元击之，每出必捷。十八年，省
府以建宁路同知阮德柔总制各县义兵，征邵武，昌
元为参谋官，授本县主簿，赏不酬功，人皆惜之。